Flest erum við orðin meðvituð um loftslagsvandann og viljum forðast þær geigvænlegur afleiðingar sem hamfarahlýnun mun hafa í för með sér . Mikið er rætt um lausnir , keyra minna , kaupa minna , nýta betur , skipta úr einu í annað betra . Við notum orku og tíma til að forðast það sem við viljum ekki , en höfum við tekið okkur andrými til að átta okkur á hvað við sannarlega viljum ? Þrjár meginstoðirÍ sjálfbærri þróun eru þrjár megin stoðir : umhverfi , samfélag og efnahagur . Þegar við sjáum framtíðina fyrir okkur sem einstaklingar , fyrirtæki eða samfélag , ættum við að taka tillit til allra þriggja stoða til lengri tíma . Við getum ekki breytt til betri vegar í einni en látið aðra gjalda tilfinnanlega fyrir . Til dæmis er gott að skipta úr plasti í pappa en ef starfsfólk fær ekki greitt samkvæmt kjarasamningum þá líður samfélagið fyrir . Þess vegna skiptir máli að nota þessar stoðir þegar við setjum stefnuna . Framtíðarsýn okkar ætti ekki bara að vera umhverfisvæn , hún ætti að vera sjálfbær . Hvar sjáum við okkar stað í sjálfbæru samfélagi ? Þetta eru mörg fyrirtæki og stofnanir þegar að gera með því að spegla sig í Heimsmarkmiðum Sameinuðu þjóðanna um sjálfbæra þróun . Samfélagið er að breytast hratt og við getum meðvitað og í sameiningu breytt því í það samfélag sem við viljum búa í . Þar skipta allir máli , einstaklingar , hið opinbera , fyrirtæki stór og smá . Sjálfbærni mun ekki aðeins sporna við afleiðingum hlýnandi loftslags , heldur einnig skapa öruggt og mannvænt samfélag . Skýr stefna mikilvægÖll verk verða léttari þegar við vitum hvert við erum að stefna og þegar við sjáum árangur . Þess vegna er auðveldara að kaupa minna þegar við höfum ákveðið hvað við þurfum að kaupa . Það er auðveldara að leggja okkar af mörkum sem einstaklingar eða fyrirtæki þegar við vitum hvað skiptir okkur máli og hvað ekki . Þegar við vitum hvað við viljum minnkar öll sóun , hvort sem er á auðlindum , tíma eða orku því við einbeitum okkur að kjarnanum . Á sama hátt verður auðveldara að bjarga heiminum um leið og við sköpum nýjan , þennan sem við viljum sjá , búa í og leggja til . Þó að verkið verði auðveldara þýðir það ekki að það verði auðvelt . Auðvelt er heldur ekki það sama og gefandi eða skemmtilegt , það sem er erfitt getur verið endurnærandi . Við þurfum að komast yfir ákveðinn þekkingarþröskuld , fá nýjan skilning og viðurkenna að margt sem við höfum „ alltaf gert “ þarf að breytast . Það er erfitt . Við þurfum líka að finna nýjar leiðir til að gera gamla og nýja hluti en það þýðir ekki að við komumst ekki á leiðarenda . En til þess að komast þangað þurfum við að vita hvert við erum að fara . Eins og kötturinn sem Lísa hitti í Undralandi sagði þá skiptir engu máli hvaða leið þú velur ef þú veist ekki hvert þú ert að fara . Ákveðum okkar framtíðarsýn sem einstaklingar , vinnustaðir og samfélag . Vinnum að sjálfbæru samfélagi , til hins betra fyrir umhverfi , aðra jarðarbúa og þig . Það er skylda sem ber umbunina í sjálfri sér .